Markaziy saylov komissiyasining majlisida O‘zbekiston Respublikasi prezidentligiga nomzodlarning saylovoldi tashviqotini o‘tkazish masalasi muhokama etildi. Foto: KUN.UZ O‘zA xabariga ko‘ra, prezidentlikka nomzodlarning saylovoldi tashviqoti 2023 yil 7 iyundan boshlanishi qayd etilib, qaror qabul qilindi. Bundan tashqari, O‘zbekiston prezidentligiga ko‘rsatilgan nomzodlar ro‘yxatga olindi. Majlisda: — Xalq demokratik partiyasidan Ulug‘bek Inoyatovni;  — Tadbirkorlar va ishbilarmonlar harakati – O‘zbekiston liberal-demokratik partiyasidan Shavkat Mirziyoyevni;  — O‘zbekiston “Adolat” sotsial-demokratik partiyasidan Robaxon Mahmudovani;  — O‘zbekiston Ekologik partiyasidan Abdushukur Hamzayevni, O‘zbekiston prezidentligiga nomzod etib ro‘yxatga olish to‘g‘risidagi qaror qabul qilindi.